Namibiër die wêreld se mooiste tiener - Kuns En Vermaak - Republikein
Monday, June 01st, 18:17:15
Namibiër die wêreld se mooiste tiener
Mej. Tiener Namibië 2018, Nicole Landsberg, is gisteraand in Las Vegas, Nevada, as die nuwe Miss Teen Continents vir 2019 gekroon.
Dit is die derde Namibiese tiener wat dié gesogte titel die afgelope vyf jaar verower. Die kompetisie, wat voorheen as Miss Teen World bekend gestaan het, is in 2015 en 2017 ook deur Namibiese tieners gewen.
Twee jaar gelede het Namibië se Andeline (Andy) Wieland die kroon gedra, en voor haar is Namibië se Chani (Chanique) Rabe in 2015 as die wenner gekroon.
Landsberg se eerste prinses is van Paraguay en die tweede prinses van Suid-Afrika. Foto's Miss Teen Namibia Facebook-blad.